উল্লেখ্য, কোম্পানিটির স্বাধীন পরিচালক এবং প্রধান নির্বাহীর কাছে কোন শেয়ার নেই। কোম্পানিটির ২০১৩ অর্থবছরের নিরীক্ষিত আর্থিক প্রতিবেদনের ১৫ নং পৃষ্ঠায় এই তিনজন সাধারণ শেয়ারধারী পরিচালকের ধারণকৃত শেয়ার সংখ্যা দেখানো হয়েছে ১০ হাজার ৯৯টি। যা সম্মিলিতভাবে কোম্পানিটির মোট শেয়ারের মাত্র ০.০৪৭ শতাংশ। কিন্তু প্রতিবেদনের ২৭ পৃষ্ঠার (d) পয়েন্টে পরিচালনা পর্ষদের উদ্যোক্তা পরিচালকের সম্মিলিত শেয়ার সংখ্যা দেখানো হয়েছে ৪ লাখ ৯১ হাজার ২১৩টি। যা কোম্পানির মোট শেয়ারের ২.৩১ শতাংশ। কিন্তু তিন শেয়ারধারী পরিচালকের শেয়ার সংখ্যা ছাড়া বাকি ৪ লাখ ৮১ হাজার ১১৪টি শেয়ার কাদের হাতে রয়েছে এ ব্যাপারে কোন তথ্য দেওয়া নেই।